Elveția confirmă găzduirea unei conferințe pentru pace în Ucraina pe 15-16 iunie. Cine participă la discuții
Guvernul elvețian a confirmat miercuri că va găzdui la jumătatea lunii iunie o conferință la nivel înalt, care va dura două zile și va avea drept scop obținerea păcii în Ucraina. La conferință este posibil să participe și președintele american Joe Biden, însă un anunț oficial nu a venit încă. Rusia a transmis clar până în prezent că nu va participa, acuzând că Elveția și-a pierdut statutul de țară neutră.